CELEX: 22021D2215
Language: fi
Date: 2021-11-30 00:00:00
Title: EU:n ja Algerian assosiaationeuvoston päätös N:o 1/2021, annettu 30 päivänä marraskuuta 2021, EU:n ja Algerian välisen kumppanuuden painopisteiden voimassaolon jatkamisesta [2021/2215]

14.12.2021   
               
               
                  FI
               
               
                  Euroopan unionin virallinen lehti
               
               
                  L 447/11
               
            
         EU:N JA ALGERIAN ASSOSIAATIONEUVOSTON PÄÄTÖS N:o 1/2021,
         annettu 30 päivänä marraskuuta 2021,
         EU:n ja Algerian välisen kumppanuuden painopisteiden voimassaolon jatkamisesta [2021/2215]
         EU:N JA ALGERIAN ASSOSIAATIONEUVOSTO, joka
         ottaa huomioon Euro–Välimeri-sopimuksen Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta,
         sekä katsoo seuraavaa:
         
                     (1)
                  
                  
                     Euro–Välimeri-sopimus Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta, jäljempänä ’sopimus’ allekirjoitettiin 22 päivänä huhtikuuta 2002, ja se tuli voimaan 1 päivänä syyskuuta 2005 (1).
                  
               
                     (2)
                  
                  
                     Sopimuksen 94 nojalla assosiaationeuvosto käyttää päätösvaltaa sopimuksessa vahvistettujen tavoitteiden saavuttamiseksi.
                  
               
                     (3)
                  
                  
                     EU ja Algeria sopivat assosiaationeuvoston päätöksellä N:o 1/2017 (2) kumppanuuden painopisteistä kumppanuuden ohjaamiseksi vuosiksi 2017–2020.
                  
               
                     (4)
                  
                  
                     Osapuolet sopivat käymässään kirjeenvaihdossa, että EU:n ja Algerian välisen kumppanuuden painopisteiden voimassaoloa olisi jatkettava ohjeasiakirjana kumppanuuden lujittamiseksi siihen saakka, kunnes uudet päivitetyt kumppanuuden painopisteet hyväksytään.
                  
               
                     (5)
                  
                  
                     Assosiaationeuvoston työjärjestyksen 10 artiklassa määrätään mahdollisuudesta tehdä kokousten välisenä aikana päätöksiä kirjallista menettelyä noudattaen, jos osapuolet niin sopivat,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Assosiaationeuvosto päättää kirjallisella menettelyllä, että sen päätöksen N:o 1/2017 liitteenä olevien EU:n ja Algerian välisen kumppanuuden painopisteiden voimassaoloa jatketaan siihen saakka, kunnes assosiaationeuvosto hyväksyy uudet päivitetyt kumppanuuden painopisteet.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 30 päivänä marraskuuta 2021.
            
               
                  EU:n ja Algerian assosiaationeuvoston puolesta
               
               
                  Puheenjohtaja
               
               Ramtane LAMAMRA
            
         
         
            (1)  EUVL L 265, 10.10.2005, s. 2.
         
            (2)  EU:n ja Algerian assosiaationeuvoston päätös N:o 1/2017, annettu 13 päivänä maaliskuuta 2017, EU:n ja Algerian välisen kumppanuuden painopisteiden hyväksymisestä (EUVL L 82, 29.3.2017, s. 9).